Държавен вестник, бр. 5, 2013 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  5
Г л а в а  ч е т в ъ р т а
РАЗПРЕДЕЛЕНИЕ НА РИСКОВЕТЕ И 
ФИНАНСОВА ПОДКРЕПА
Чл. 23. (1) Разпределението на рисковете 
между страните се определя с договора за 
ПЧП въз основа на финансово-икономическия 
анализ и на офертата на участника, определен 
за частен партньор.
(2) Рисковете, които поема публичният 
партньор за целия срок на договора за ПЧП, 
се определят с решението за откриване на 
процедура за определяне на частен партньор 
и с документацията, съответно описателния 
документ, за участие в процедурата.
Чл. 24. (1) Частният партньор участва в 
ПЧП с определена от него норма на възвръща­
емост за частния партньор за проекта, която 
не може да бъде по-висока от максимална­
та, определена с решението за откриване на 
процедура за определяне на частен партньор. 
(2) Нормата на възвръщаемост за частния 
партньор за проекта е елемент на финансово-
икономическия модел, предложен с офертата 
на участника, определен за частен партньор.
Чл. 25. Публичният партньор участва в 
ПЧП чрез предоставяне на финансова под­
крепа на частния партньор, която може да е 
под формата на:
1. плащания към частния партньор;
2. предоставяне на права върху имоти или 
части от имоти, които са различни от обекта, 
с който се извършва дейността от обществен 
интерес, за извършване на допълнителна 
стопанска дейност и/или за предоставяне 
на допълнителни услуги извън дейността от 
обществен интерес;
3. предоставяне на права за извършване 
на допълнителна стопанска дейност и/или за 
предоставяне на допълнителни услуги извън 
дейността от обществен интерес с обекта, с 
който се извършва дейността от обществен 
интерес.
Чл. 26. (1) Финансовата подкрепа по чл. 25, 
т. 1 се определя с офертата на участника, 
определен за частен партньор, в размер, не 
по-голям от определения с решението за 
откриване на процедура за определяне на 
частен партньор. 
(2) Условията за извършване на плащани­
ята и тяхната периодичност се определят с 
договора за ПЧП.
(3) Плащания към частния партньор се 
извършват само когато обектът и/или ус­
лугата са в договорените в съответствие с 
техническите спецификации експлоатационна 
годност, обем и качество. 
(4) До постигане на договореното съот­
ветствие по техническите спецификации 
плащания не се извършват, а в случай на 
констатирано последващо несъответствие 
плащанията се намаляват съразмерно или се 
преустановяват за периода до отстраняване 
на несъответствието. На частния партньор 
може да се налагат и допълнителни санкции 
за констатираното несъответствие, определени 
с договора за ПЧП.
Чл. 27. Цената на предоставените права 
по чл. 25, т. 2 се определя от регистриран 
независим оценител по смисъла на Закона 
за независимите оценители.
Чл. 28. (1) Размерът на финансовата подкре­
па по чл. 25, т. 3 се определя от прогнозната 
печалба от допълнителна стопанска дейност и/
или от предоставяне на допълнителни услуги 
съгласно офертата на участника, определен 
за частен партньор, за целия период на пре­
доставяне на правата.
(2) Размерът на финансовата подкрепа по 
чл. 25, т. 1 и 2 не може да бъде увеличаван 
в случаите, когато отчетената печалба от 
допълнителна стопанска дейност е по-ниска 
от договорената и/или e недостатъчна за дос­
тигане нормата на възвръщаемост на частния 
партньор за проекта.
Чл. 29. (1) В договора за ПЧП се определят 
условията, редът и сроковете за извършване 
на корекции в размера на плащанията към 
частния партньор и/или за получаване на 
част от печалбата от допълнителна стопанска 
дейност в случаите по чл. 9, ал. 4 от закона.
(2) За целите на ал. 1 в срок до 31 май на 
текущата година частният партньор представя 
отчет за изпълнението на финансово-икономи­
ческия модел към 31 декември на предходната 
година по неговите съставни елементи.
(3) Отчетът по ал. 2 съдържа и ана­
лиз – сравнение между заложените, достиг­
натите и очакваните показатели за финансова 
ефективност за срока на договора за ПЧП.
(4) Отчетът по ал. 2 подлежи на заверка от 
регистриран одитор съгласно Закона за неза­
висимия финансов одит преди представянето 
му на публичния партньор.
Чл. 30. Когато източник на финансовата 
подкрепа от публичния партньор са заемни 
средства, се прилагат разпоредбите на Закона 
за държавния дълг, съответно на Закона за 
общинския дълг.
Г л а в а  п е т а
ИКОНОМИЧЕСКИ БАЛАНС
Чл. 31. (1) При ПЧП се поддържа иконо­
мически баланс, който представлява равнове­
сието между ползите за публичния и частния 
партньор и разпределението на рисковете 
между тях.
(2) Икономическият баланс се установява 
от правата и задълженията на страните и 
условията за осъществяване на ПЧП проекта, 
определени с договора за ПЧП, и се поддържа 
през целия срок на договора.
(3) Поддържането на икономическия баланс 
е обект на контрол по реда на глава седма.